పాలక్కాడు
కేరళ రాష్ట్రంలోని 14 జిల్లాలలో పాలక్కాడు (మలయాళం:പാലക്കാട് ജില്ല) జిల్లా ఒకటి. పాలక్కాడు జిల్లా మాలమ్‌బుళా జిల్లాకు నైరుతీ దిశలో ఉంది. త్రిసూర్ జిల్లాకు ఆగ్నేయ సరిహద్దులో ఉంది. కోయంబత్తూరు జిల్లాకు తూర్పు సరిహద్దులో ఉంది. జిల్లా 13.62% నగరీకణ చేయబడి ఉంది. జిల్లాకు కేరళ ధాన్యాగారం మరియు రైస్ బౌల్ ఆఫ్ కేరళ అనే పేర్లు ఉన్నాయి.
పురాతన కాలంలో పాలకాట్టుచేరి అని పిలువబడింది..
పాలక్కాడు జిల్లాలో గ్రామీణ ప్రాంతం అధికంగా ఉంది. పశ్చిమ కనుమలో ఉన్న పాలక్కాడు గ్యాప్ వాహన రాకపోకలకు అనుకూలంగా ఉన్నందున ఇది కేరళ ద్వారంగా భావించబడుతుంది. 
జిల్లా వైశాల్యం 4480 చ.కి.మీ. జిల్లా వైశాల్యంలో (4480చ.కి.మీ) ఇది 1360 చ.కి.మీ అరణ్యప్రాంతం ఉంది.
The district is divided into five taluks.
శ్రీక్రిష్నపురం, ఖుజ్హల్మన్నం మరియు ఖొల్లెంగొదె (గ్రామ పంచాయతీ), నియోజకవర్గాలు తొలగించబడ్డాయి మరియు ఖొంగద్, షోరనూర్, నెమ్మర మరియు టరుర్ (గ్రామ పంచాయతీ), నియోజకవర్గాలు 12 పాలక్కాడ్ జిల్లా రావడంవల్ల మొత్తం సీట్లను సంఖ్య పెరుగుతుంది కేరళ శాసనసభకు కోసం డీలిమిటేషన్ ఫలితంగా, 2011 జనరల్ ఎన్నికల సమయంలో సృష్టించబడ్డాయి.అధికార వికేంద్రీకరణ కేరళ రాష్ట్రంలో కూడా అమలులో ఉంది. జిల్లా పంచాయితీ ప్రధానకార్యాలయం పాలక్కాడు పురపాలకంలో ఉంది. జిల్లా పంచాయితీ కార్యాలయం సివిల్ స్టేషను సమీపంలో ఉంది.
2006 గణాంకాలను అనుసరించి పచాయితీ రాజ్ మంత్రిత్వశాఖ భారతదేశ జిల్లాలు (640) లో వెనుకబడిన 250 జిల్లాలలో పాలక్కాడు జిల్లా ఒకటి అని గుర్తించింది. బ్యాక్‌వర్డ్ రీజన్ గ్రాంటు ఫండు నుండి నిధులను అందుకుంటున్న కేరళ రాష్ట్ర 2 జిల్లాలలో ఈ జిల్లా ఒకటి.
జిల్లాలో వివిధ పరిశ్రమలు ఉన్నాయి. కంజైకోడ్ వద్ద ది పబ్లిక్ సెక్టర్ కంపెనీలు మరియు ఇస్ట్రుమెంటేషన్ ప్లాంటులు ఉనాయి. ఇతర సంస్థలలో బి.పి.ఎల్ గ్రూప్, కోకో కోలా, పెర్సి కంపెనీలు ఉన్నాయి. కంజికోడ్ వద్ద పారిశ్రామిక ప్రాంతం పలు మద్యతరహా పరిశ్రమలు ఉన్నాయి.
పాలక్కాడు జిల్లా కేరళ రాష్ట్రంలోని అధికంగా వ్యవసాయ అనుకూల జిల్లాలలో ఒకటి. జిల్లాలో వరి పంట 83,998 హెక్టార్ల వైశాల్యంలో పండించబడుతుంది. వరి పంట ఉత్పత్తిలో జిల్లా రాష్ట్రంలో ప్రథమస్థానంలో ఉంది. వేరుశనగ, చింతపండు, పసుపు, కర్రపెడెలం, కూరగాయలు, పప్పుధాన్యాలు, మామిడి, అరటి, కూర అరటికాయలు మరియు పత్తి, రబ్బర్, కొబ్బరి, పోక, నల్లమిరియాలు మొదలైన పంటలు కూడా కేరళ రాష్ట్రంలో విస్తారంగా పండించబడుతున్నాయి.
జిల్లాలో ప్రధానంగా మలయాళం భాష వాడుకలో ఉంది. అలాగే ఆగ్లం, హిందీ మరియు తమిళం భాషలను అధికంగా అర్ధంచేసుకోవడం మరియు మట్లాడడం వంటివి చేస్తున్నారు. అల్లన్ (ద్రావిడ భాష) భాషను 350 మంది ప్రజలలో వాడుకలో ఉంది. మరియు అరేబియన్ భాష మరొక ద్రావిడ భాష కూడా 200 మంది ప్రజలలో వాడుకలో ఉంది.
దక్షిణ భారతీయ రైల్వే స్టేషను‌లో పాలక్కాడు కూడలి ప్రధానమైనది. పొల్లాచి, దిండిగల్ మరియు మదురై మార్గం మీటర్ గేజి రైలుమార్గంతో అనుసంధానమై ఉంటుంది. మీటర్ గేజి రైలుమార్గం ప్రజల జీవనోపాధికి ఎంతగానో సహకరించింది. ఈ మార్గం ద్వారా ప్రజలకు కూరగాయలు, చేపలు మరియు పాలత్పత్తులు చేరవేయబడుతున్నాయి. పాలక్కాడు డివిషన్ ఆఫ్ ది సదరన్ రైల్వే పాల్ఘాట్ రైల్వే కూడలి వద్ద ఉంది. తమిళనాడు నుండి వచ్చే రైళ్ళు షొరనూర్ కూడలి నుండి ఉత్తర మరియు కేరళకు దారి మళ్ళించబడుతుంటాయి. ఇక్కడి నుండి 
కోళికోడ్, ఎర్నాకుళం, తిరువనంతపురం, షొరనూర్ మరియు నిలంబూర్‌లకు రైలు సర్వీసులు అందుబాటులో ఉన్నాయి. షొరనూర్ కూడలి నుండి మంగళూరుతో అనుసంధానించబడి అక్కడి నుండి కొంకణి రైలు మార్గం ద్వారా గోవా మరియు ముబయి చేరుకోవచ్చు.
పాలక్కాడులో మాధ్యమిక రహదారి సౌకర్యాలు ఉన్నాయి. జిల్లాను సేలం, కన్యాకుమారిలను కలుపుతున్న జాతీయరహదారి 47 మరియు పాలక్కాడ్- కోళికోడ్, జాతీయ రహదారి 213 లు జిల్లా గుండా పయనిస్తున్నాయి. మరొక ప్రధాన రహదారిగా పాలక్కాడు - పొన్నేరి రహదారి జాతీయరహదారి 17 మరియు జాతీయరహదారి 47 లను అనుసంధానిస్తుంది. 
జిల్లా కేంద్రానికి 60 కి.మీ దూరంలో " కోయంబత్తూర్ విమానాశ్రయం " ఉంది. ఇది భారతదేశంలోని ఇతర ప్రధాన పట్టణాలకు ప్రయాణవసతి కల్పిస్తుంది. కింగ్‌ఫిషర్ ( అక్టోబర్ 2012 సస్పెక్ట్ చేయబడి ఉంది), గోఎయిర్, పారామౌంట్ ఎయిర్వేస్, ఎయిర్ అరేబియా మరియు ఎయిర్ ఇండియా సర్వీసులు లభ్యం ఔతున్నాయి.నవరాత్రి ఉత్సవాలు భారతదేశం అంతటా వివిధ విధానాలుగా మరియు సంప్రదాయాలుగా కోలాహలంగా నిర్వహించబడుతుంటూంది. పాలక్కాడు జిల్లాలోని కొడుంతిరపుళ్ళి అగ్రహారంలో నవరాత్రి ఉత్సవాలు వారి ప్రత్యేక పద్ధతిలో నిర్వహిస్తారు. అగ్రహారం 3 చ.కి.మీ విస్తీర్ణంలో ఉత్తర దక్షిణాలుగా బారులు తీరిన గృహాలతో అందంగా ఉంటుంది. వీరు వైష్ణవ జైమిని సమవేది తలవక్కర గురు పరంపరకు చెందినవారమని చెప్పుకుంటారు. అగ్రహారంలో 100 బ్రాహ్మణ గృహాలు చక్కని వీధులుగా ఉన్నాయి. అగ్రహారంలో బ్రాహ్మణులు మాత్రమే నివసిస్తుంటారు. అగ్రహారానికి వారి ప్రత్యేక బాణి జీవనసరళి ఉంటుంది. అగ్రహారం వారి పూర్వీక సంప్రదాయాలను చాలావరకు కాపాడుకుంటూ ఉంది. అగ్రహారానికి వేరెక్కడా చూడడానికి వీలుకాని ప్రత్యేకతలు ఉన్నా దూరప్రాంత పర్యాటకులను ఇవి అంతంగా ఆకర్షించడం లేదుకాని ఇక్కడ నిర్వహించే నవరాత్రి ఉత్సవాలు మాత్రం పలువురు భక్తులను ఆకర్షిస్తూ ఉన్నాయి. నరాత్రి ఉత్సవాలు ఆశ్వీజమాస అమావాస్య నుండి 
నవమి వరకు దేవి ఆరాధన జరుగుతూ ఉంటుంది.
నవరాత్రి సమయంలో అగ్రహారంలో ప్రతి ఇంట బొమ్మల కూడా జరుపుకుంటారు. కొడుంతిరపల్లి బ్రాహ్మణ కుటుంబాలు బొమ్మలకొలువును ప్రత్యేకంగా జరుపుకుంటారు. అలాగే అచ్చమైన కేరళ విధానం మరియు సంప్రదాయం అనుసరిస్తూ ఏనుగులు, ఊరేగింపులు, డ్రమ్స్, పంచవాయిద్యాలు మరియు క్రాకర్లు కాల్చడం వంటి వినోదాలను ఉత్సాహంగా నిర్వహిస్తారు.అలాగే శ్రీరామాలయంలో కూడా పండుగ ఉత్సవాలు నిర్వహించబడతుంటాయి. శ్రీరాముడు రావణుని వధించడానికి ముందు దుర్గాదేవిని తొమ్మిదిరాత్రులు ఆరాధించాడని భక్తులు విశ్వసిస్తుంటారు. దశమినాడు శ్రీరాముడు రావణుని వధించాడని విశ్వసిస్తున్నారు. నవరాత్రి రోజులలో అగ్రహారంలో శ్రీరాముని దీవెనలు అందుకోవాలని అగ్రహారవాసులు భావిస్తున్నారు.
నవరాత్రి ఉత్సవాలు రాష్ట్రమంతా ఉత్సాహంగా నిర్వహించబడుతున్నాయి. తొమ్మొది రోజులూ రోజుకొక విధంగా ఉత్సాహభరితంగా నిర్వహించబడుతుంది. ఇది కుటుంబం తిరిగి కలుసుకోవడానికి కూడా ఉపయోగపడుతుంది. జివనోపాధి వెతుక్కుంటూ పలుప్రాంతాలకు వెళ్ళి నివసిస్తున్న ప్రజలు తమ స్వస్థలాలకు చేరుకుని బంధుమిత్రులలో కలిసి ఉత్సవాలను ఆనందంగా 
చూసి ఆనందిస్తుంటారు. 9 రోజుల ఉత్సవాలలో కుటుంబాలు 9 బృందాలుగా విభజించబడి ఒక్కొకరోజు ఒక్కొకరు పూర్తి బాధ్యత తీసుకుని ఉత్సవాలను నిర్వహిస్తారు. భక్తులకు అన్నదానంకూడా ఇందులో భాగంగా ఉంటుంది. ఒకరికంటే మరొకరు అధికంగా చేస్తూ ఒకరితో ఒకరు పోటీ పడుతూ ఉత్సవాలను నిర్వహిస్తుంటారు. మహార్నవమి నాడు భక్తులు శ్రీదేవి భూదేవి సహిత ఆదికేశవపెతుమాళ్‌ను దర్శించుకుంటారు.
తరువాత రోజు ఉత్సవాలు రోజంతా జరుగుతుంటాయి. ఉత్సవాలు తెల్లవారు ఝామువరకు కొనసాగుతుంటాయి. పలు అలంకరించబడిన 18 కంటే అధికమైన ఏనుగులు ఊరేగింపు పంచాయత సంప్రదాయంలో చండమేళం మరియు నాదస్వరం వెంటరాగా ముందుకు సాగుతుంది. రాత్రి పగలు జరిగే ఊరేగింపులో ఏనుగుల ఊరేగింపు ప్రధాన్యత వహిస్తుంది. కనుల విందుగా జరిగే ఈ ఉత్సవం చూడడానికి అనేకమది భక్తులు తరలి వస్తారు.పంచాయిత ఊరేగింపు వర్ణరంజితమైన వస్త్రంతో కప్పబడిన ఏనుగులవరుసతో వింజామరలు మరియు విసనకర్రలతో స్వామి అయ్యప్ప దేవాలయానికి చేరుతుంది. అయ్యప్ప పూజ తరువాత అయ్యప్ప స్వామిని తీసుకుని సకలవిధలతో సేవించబడుతూ 10.30 గంటలకు బయలుదేరి పంచరిమేళంతో కూడిన చండమేళంతో ఆదికేశవ పెరుమాళ్ ఆలయానికి చేరుకుంటాడు. అయ్యాప్ప స్వామి తిరిగి తన ఆలయానికి బయలుదేరగానే ఆదికేశవ పెరుమాళ్‌కు మధ్యాహ్న పూజ మొదలు పెడతారు.
మద్యాహ్నపూజ అయిన తరువాత సాయంత్రం 3.30 గంటలకు ఉత్సమమూర్తిని ఊరేగింపులు సిద్ధం చేసి ఆలయం నుండి వెలుపలకు తీసుకు వస్తారు. వర్ణరంజితంగా అలంకరించబడిన 18 ఏనుగులు ఆదికేశవపెరుమాళ్ ఆలయం ముందు నిలిపి ఉంచుతారు.
అయ్యప్ప స్వామి ఆలయం నుండి నడపాడి మేళం ఆదికేశవపెరుమాళ్ ఆలయం చేరుకోగానే మహార్నవమి పూజ చివరిస్థాయికి చేరుకుంటుంది. ఆదికేశవ పెరుమాళ్ మేళతాళాల నడుమ ఆలయానికి చేరుంటాడు. సాయంత్రం 6 గంటల సమయానికి ఈ నవమి పూజ ముగింపుకు చేరుకుంటుంది. తరువాత నెయ్యప్పం స్వామికి నివేదించబడుతుంది. తరువాత ప్రసాదం భక్తులందరికీ 
పంచిపెట్టబడుతుంది. ఉత్సవ నిర్వహణ బాధ్యత మహార్నవమి కమిటీ వహిస్తుంది.
పాఠశాలలు, కళాశాలల్లో, సహా అనేక ఉన్నాయి:
పాలక్కాడు కోట :- పట్టణం కేంద్రస్థానంలో ఉంది. కేరళాలో చక్కగా సరంక్షించబడుతున్న అందమైన కోటగా ఇది ప్రశశించబడుతుంది. ఇది పలు విరోచిత చర్యలకు మరియు ధైర్యసాహసాలకు 
చిహ్నంగా నిలిచి ఉంది. ఈ కోటను మైసోర్ రాజు హైదర్ అలి నిర్మించాడు. 1784లో పదకొండు రోజుల పోరాటం తరువాత బ్రిటిష్ కల్నల్ " విలియం ఫుల్లర్టన్ " దీనిని స్వాధీనం చేసుకున్నాడు. 
తరువాత దీనిని జమోరిన్ సైన్యాలు స్వాధీనం చేసుకున్నాయి. తరువాత 1790లో దీనిని బ్రిటిష్ సైన్యం స్వాధీనం చేసుకుంది. చక్కగా సంరక్షించబడుతున్న ఈ కోట టిప్పుసుల్తాన్ కోటగా 
పిలువబడి తరువాత టిప్పు సుల్తాన్ కుమారుడు హైదర్ అలి స్వాధీనంలోకి మారింది. ఆర్కియోలాజికల్ సర్వే ఆఫ్ ఇండియా రక్షణలో నిర్వహించబడుతుంది.
పరంబికుళం వన్యప్రాణి శాల్చ్యురీ 285 చ.కి.మీ వైశాల్యంలో విస్తరించి ఉంది. ఇది పాలక్కడు నుండి 135చ.కి.మీ దూరంలో ఉంది. ఇది తమిళనాడు లోని ఇందిరాగాంధి నేషనల్ పార్క్ మరియు వన్యప్రాణి అభయారణ్యం ఆనుకుని ఉంది. ఇక్కడ ఏనుగులు, అడవి పంది, సాంబార్, దున్నపోతు, గౌర్, మొసళ్ళు మరియు కొన్ని పులులు మరియు చిరుతపులులు ఉన్నాయి. ఇక్కడ అధికంగా సెమీ- ట్రాపికల్ మొక్కలు మరియు చెట్లు ఉన్నాయి. ముందుగా అనుమతి తీసుకుని పర్వతారోహణ అనుమతించబడుతుంది. సరోవరంలో బోటింగ్ సౌకర్యం లభిస్తుంది. తునకడవు వద్ద ఉన్న " కన్నిమేరీ టేకు చెట్టు " ఆసియాలో అతి పెద్ద టేకు చెట్టుగా గుర్తించబడుతుంది.
సైలెంట్ వ్యాలీ నేషనల్ పార్క్‌లో అరుదైన జాతులకు చెందిన చెట్లతో కూడిన దట్టమైన వర్షారణ్యం ఉంది. ఇది నేషనల్ పార్ ఆఫ్ ఇండియా ప్రకటించబడ్జింది. ఇది పాలక్కాడుకు 80 కి.మీ దూరంలో ఉంది. ఇది సాధారణంగా సతతహరితారణ్యంగా గుర్తించబడింది. ఇది చాలా నిశ్శబ్ధంగా ఉంటుంది. సాధారణంగా అరణ్యాలలో ఉండే కీవురాళ్ళ ధ్వని ఇక్కడ వినిపించదు కనుక అంతటా నిశ్శబ్ధం తాండవిస్తుంది. పశ్చిమకనుమలలో ఇది ప్రముఖ భయీస్ఫేర్ రిజర్వ్ గా గుర్తించబడుతుంది. ఇక్కడ ఇండియన్ గిరిజన ప్రజలు నివసిస్తున్నారు. వ్యాలీలో లైన్- టెయిల్డ్ మకాక్యూ పక్షులు కనిపిస్తుంటాయి. పార్క్ పులుల శరణాలయంగా ఉంది.
కిల్లిక్కురుస్సిమంగళం ఇది ప్రముఖ మలయాళ వ్యగ్య కవి మరియు ఓట్టంతుల్లాల్ కళారూపం రూపకర్త కుంచన్ నంబియార్ జన్మస్థలం. గ్రామంలో ఆయన స్మారకార్ధం స్థాపించిన గ్రంథాలయం ఉంది. ఇక్కడ ప్రముఖ కిల్లిక్కురుస్సి శివాలయం ఉంది. అభినయ ఏక్టింగ్ అథారిటీ, నాట్యాచార్య విదూషకరత్నం పద్మశ్రీ గురు మణి మాధవ చక్యర్ (కోడియాట్టం నృత్యాన్ని సరికొత్ర శిఖరానికి తీసుకు వెళ్ళిన వ్యక్తి) లకు స్వస్థలం. ఇక్కడ కొడియాట్టం శిక్షణ ఇవ్వబడుతున్న " మణి మాధవ చక్యర్ స్మారక గురుకులం " ఉంది.
నెల్లియంపాటీ - కేరళ ఉటీగా గుర్తించబడుతుంది. ఇది పాలక్కాడుకు 80 కి.మి దూరంలో ఉంది. ఇది దట్టమైన అరణ్యానికి సమీపంలో ఉన్న ఒక హిల్ స్టేషను.
షొలయార్ జిల్లలో ఎత్తైన శిఖరంగా గుర్తించబడుతుంది.
అట్టప్పాడి మన్నార్కాడ్‌కు ఈశాన్యభూభాగంలో 38కి.మీ దూరంలో ఉంది. మానవ శాస్త్రజ్ఞులలకు ఇది ఆసక్తికరమైన ప్రదేశం. ఇక్కడ ఇరుళర్ మరియు ముదుగర్ నివసిస్తున్నారు. ఇక్కడ నివసిస్తున్న ఆదివాసులు ఇక్కడున్న కొండశిఖరాన్ని మల్లీశ్వరునిగా ఆరాధిస్తున్నారు. గిరిజన ప్రజల మద్య కొండ శిఖరం మరియు భవాని నది ఆధ్యాత్మిక ప్రధాన్యత కలిగి ఉన్నాయి.
పోతుండి ఆనకట్ట - భారతదేశంలో రెండావా మట్టి ఆనకట్టగా గుర్యించబడుతుంది. (సిమెంటు లేకుండా ఆనకట్ట నిర్మించబడడం విశేషం). ఇది నిలయాంపతి పర్వత లోయలలో నిర్మించబడింది. 
ఇక్కడ అందమైన పూదోట ఉంది. ఇక్కడి నుండి నిలయాపతి పర్వతదేశ్యాలు అద్భుతంగా కనిపిస్తుంటాయి.
వలయార్ ఆనకట్ట పాలక్కడుకు 25 కి.మీ దూరంలో కేరళ మరియు తమిళనాడు సరిహద్దులో ఉంది. ఇది సులువుగా చేరుకోగలిగిన ప్రదేశం. వలయార్ నుండి 3 కి.మీ దూరంలో జింకలపార్క్ ఉంది.
చులనూర్ ఒక నెమలి అభయారణ్యం.
షొలయార్ అరణ్యం జిల్లాలో ఎత్తైన శిఖరంగా గుర్తించబడింది. కాఫీ, టీ ప్లాంటేషన్లు మరియు ఆనకట్ట ఉన్నాయి. చలక్కుడి వద్ద వాల్పారై మరియు జలపాతం ఉన్నాయి.
దోని పాలక్కాడుకు 15కి.మీ దూరంలో ఉంది. అరణ్యంలో పలు ఆసక్తికరమైన ప్రదాశాలు ఉన్నాయి. ఇక్కడ అద్భుతమైన జలపాతాలు ఉన్నాయి. ధోని పర్వతపాదాల నుండి 3 గంటల పర్వతారోహణ చేసిన తరువాత జలపాతం చేరుకోవచ్చు.
జైనమేడు జైన ఆలయం పాలక్కడు పట్టణ పశ్చిమ సరిహద్దులో రైల్వే స్టేషను సమీపంలో ఉంది. ఇది చారిత్రక జైన ఆలయం. ఈ ఆలయ ప్రాంతాన్ని జైనమేడు అంటున్నారు. కేరళలో జైనిజం ఉనికికి ఇది చిహ్నంగా ఉంది. ఆలయంలోని గ్రానైట్ రాళ్ళు అద్భుతంగా చెక్కబడి ఉన్నాయి. ఆలయంలో తీర్ధంకర మరియు యక్షిణి శిల్పాలు ఉన్నాయి. కుమరన్ ఆసాన్ ఆయన గురువు నారాయణ్ గురు వద్ద స్వల్పకాలం నివసించిన సమయంలో ఆయన స్మారకార్ధం " వీణా పూవు" (రాలిన పూవు) పద్యం వ్రాసాడు.
కాలడికోడ్ సమీపంలో మీన్‌వల్లం జలపాతం ఉంది. జలపాతం పైనుండి పలు పాయలుగా విడివడి ప్రవహిస్తుంది.